Abeokuta

Abeokuta er hovedstaden i delstaten Ogun, sørvest i Nigeria. Byen ligger 78 km nord for Lagos. Den har omtrent 750 000 innbyggere. 

mini|venstre|Kuto-veien i Abeokuta. 
 Historie 
Abeokuta ble grunnlagt på den steinete østbredden av Okun-elven rundt 1830, av egbaer som gjemte seg der for å unngå slavehandlere fra Dahomey og Ibadan. Navnet er fra joruba og betyr 'tilflukt mellom steinene'.

I 1893 skrev Abeokuta-riket under på en avtale med Storbritannia, der britene anerkjente dem. I 1914 ble byen tatt inn i det britiske protektoratet Nigeria.

 Økonomi og kommunikasjon 
Abeokuta har hatt jernbaneforbindelse med Lagos siden 1899.

Byen er et jordbrukssentrum, blant annet for handel med kakao, kolanøtter, palmeolje, ris og bomull.

 Kjente personer fra Abeokuta 
 Politikeren Moshood Kashimawo Olawale Abiola
 Musikeren Fela Kuti
 Politikeren Olusegun Obasanjo
 Kvinneaktivisten Funmilayo Ransome-Kuti
 Musikeren og komponisten Felen Sowande
 Forfatteren Wole Soyinka

 Kilder 
 Britannica Online Encyclopedia
 caplex.no


 Eksterne lenker 

 Britannica Online Encyclopedia


Kategori:Byer i Nigeria